Tiener tronk toe vir verkragting | Maroela Media
Tiener tronk toe vir verkragting
'n 15-jarige seun is in die Pietermaritzburg-landdroshof tot tien jaar tronkstraf gevonnis vir die verkragting van 'n driejarige meisie.
Maj. Thulani Zwane, woordvoerder van die polisie, het gesê die verkragting het op 23 Mei plaasgevind. Volgens Zwane was die meisie se ma by haar huis in Thokoza toe sy haar kind hoor skree het by die bure se huis.
"Sy het gaan uitvind wat aangaan, maar die deur was gesluit en die kind het binne gehuil. Sy het geklop, maar niemand het oopgemaak nie. Sy het hierna besluit om deur die gaatjie in die deur te loer en het gesien hoe die beskuldigde die kind verkrag."
Volgens Zwane het die vrou haar ma geroep om haar te help om die deur oop te kry. Die meisie is bebloed op die vloer aangetref. Zwane het gesê die kind is ernstig beseer en na 'n nabygeleë hospitaal geneem vir behandeling.
Lt.genl. Mmamonnye Ngobeni, polisiekommissaris in KwaZulu-Natal, het die eenheid vir gesinsgeweld, kinderbeskerming en seksuele misdrywe in Howick geloof vir die vinnige skuldigbevinding en vonnisoplegging van die beskuldigde.
Geskorste Eskom-hoofde onskuldig bevind
Profeet dwing gemeentelede glo om slange te eet
15 jaar en so siek wat gan met die mensdom aan hy het sy eie toekoms verwoes en die kleintjie van 3 jaar..
Net tien jaar??? Dis belaglik. Die dogtertjie is vir die res van haar lewe "gescar"
Tien jaar? Kan ons regstelsel nie 'n swaarder straf lewer veral as dit by sulke bitter klein dogtertjies kom nie? Dis nie 'n " normale " verkragting nie dit is sielsiek en boos! Dis skokkend! As jy op 15 jaar so siek is gaan jy nooit rehabiliteer nie!
Siek, siek!!! Ek wou naar word ek dit lees.
Net 10jaar? As hy op 25 (of dalk vroeër) vrygelaat word, wie en hoeveel dogtertjies en vrouens gaan hy dan verkrag?